**Zhrnutie**

Od 1. 1. 2016 vstúpil do platnosti nový Zákon o odpadoch, ktorý menil celý systém nakladania s odpadmi na Slovensku. Kľúčovú úlohu získali mestá a obce, ktoré mali do 1.7.2015 uzatvoriť exkluzívne zmluvy s  organizáciami zodpovednosti výrobcov (OZV). O priazeň bezmála 3000 miest a obcí sa začalo uchádzať 14 spoločností, medzi ktorými nechýbali veľké a známe firmy ako napríklad Envipak či Naturpak. Náš klient – RECobal – bola neznáma novozaložená firma , opierajúca sa o skúsenosti zo zahraničia. „David uspel v súboji s Goliášom“ a RECobal vďaka kampani získal podporu obcí aj autorizáciu.

**Výzva a cieľ**

Spoločnosť oslovila agentúru so zadaním na úspešný launch značky RECobal, ktorý bude merateľný počtom podpísaných zmlúv. Na základe nového zákona o odpadoch bolo nielen potrebné vysvetliť obciam zložitú problematiku, ale aj dokázať legitimitu novovzniknutej spoločnosti RECobal ako nového subjektu na poli organizácií zodpovednosti výrobcov (OZV). Spoločnosť nemala za sebou silnú značku ako v prípade konkurentov. Opierala sa o skúsenosti z Rakúska a o vlastné know-how. Úlohou agentúry bolo primárne uzavrieť dostatok zmlúv s obcami na to, aby RECobal uznali ako regulérnu OZV.

**Strategia a plan**

Agentúra si za hlavný cieľ určila edukáciu obcí v zložitej problematike zákona o odpadoch. Nový zákon o odpadoch je totiž natoľko zložitý a komplikovaný, že menšie obce bez odbornej pomoci neboli schopné problematiku pochopiť. Tým, že sme tieto informácie sprístupnili všetkým (teda aj potenciálnym klientom konkurencie), potvrdili sme otvorenosť a transparetnosť RECobalu. Hendicap novovzniknutej firmy sme kompenzovali v komunikačnej stratégii skúsenosťami zo zahraničia a tiež nezaťaženosťou s prostredím, často v minulosti označovanom ako korupčné a klientelistické.

**Realizácia**

* **Vytvorenie dizajnového manuálu a CI**
* **Vytvorenie microsite a natívneho obsahu**

Vzhľadom na rozsah a rozsev cieľovej skupiny agentúra navrhla vytvoriť hlavnú komunikačnú platformu – microsite [www.odpadyponovom.sk](http://www.odpadyponovom.sk), ktorá ako jediná v tom čase na jednom mieste komplexne popisovala legislatívne zmeny a ich dopady na mestá a obce. Išlo teda primárne o natívny obsah, ktorý bol užitočný pre obce, okrem iného obsahovala aj časovú os s dôležitými dátumami, podrobné vysvetlenie povinností obce, časový reminder pri dôležitých termínoch a pod. V čase, kedy konkurencia komunikovala cez rozhlasové spoty, my sme edukovali a informačne podporovali všetky mestá a obce na Slovensku. Insightom bolo vytvorenie jazykovej mutácie stránky v maďarčine.

* **Komunikácia so starostami**

Túto stránku sme dostali do povedomia obcí prostredníctvom newslettrov na vytipované adresy relevantných obcí a miesta, pripravené v spolupráci s klientom. Newslettre mali štyri fázy od edukatívne ladených po brand-buildingovo zamerané.

* **Komunikačná príprava osobných stretnutí zástupcov RECobal so starostami a primátormi**
* **Prezentácia RECobalu na odbornej konferencii o odpadoch**

**Výsledky**

Po štyroch mesiacoch intezívnej edukatívnej kampane sa podarilo uzavrieť dostatok zmlúv s obcami - 22. apríla tohto roku získala spoločnosť RECobal autorizáciu MŹP SR a dnes patrí medzi úspešné spoločnosti zodpovednosti výrobcov.

**Prílohy**

Printscreen webu odpadyponovom.sk